Анқәаб: Урыстәыла уаанӡеиԥш жәларбжьаратәи ашәарҭадараз хәдықәҵара зуа ҳәынҭқарразаауеит
© Sputnik / Томас ТхайцукАлександр Анкваб
© Sputnik / Томас Тхайцук
Аԥсны аԥыза-министр Александр Анқәаб Урыстәыла Амш рыдиныҳәалеит Ашәарҭадаратә Хеилак ахантәаҩы ихаҭыԥуаҩ Дмитри Медведеви Аиҳабыра рхада Михаил Мишустини.
АҞӘА, рашәара 12 - Sputnik. Аԥсны аԥыза-министр Александр Анқәаб Урыстәыла Амш аҳаҭыр азы Дмитри Медведев иахь иишьҭыз адныҳәалараҿы агәрагара ааирԥшит Урыстәыла аԥхьаҟагьы жәларбжьаратәи ашәарҭадаразы хәдықәҵара шауло. Абри атәы аанацҳауеит Аминистрцәа реилазаара асаит.
Анқәаб инаҵшьны иазгәеиҭеит Аԥсни Урыстәылеиастратегиатә еиҩызара шьаҭас иазыҟоу иҷыдоу аизыҟазаашьақәа шрыбжьоу. Иара убасгьы иара инаҵишьит Аԥсны урҭ аиҩызаратә еизыҟазаашьақәа пату шрықәнаҵо, наҟ-наҟгьы рыцҵара агәы ишҭоу.
Иара убас Александр Анқәаб Урыстәыла Аиҳабыра рхада Михаил Мишустингьы иахь адныҳәалара ишьҭит.
Иара иазгәеиҭеит иахьатәи аамҭазы Урыстәыла аҭоурых акрызҵазкуа аетап ишҭагылоу.
"Украина анацизм иаҿагыланы Урыстәыла ақәԥара алҵшәа бзиа шаанарԥшуа агәра аагоит. Уи аҵак ду амоуп Урыстәылазы адагьы, уи астратегиатә партниорцәа рзгьы. Ҳара ахә ҳаракны иаҳшьоит ҳаҩганктәи еизыҟазаашьақәа, урҭ зыԥсахуа ҳәа ҳара акгьы ҳамам. Урҭ рырҿиаразы ҳара ҳаҩтәылак иаҳзыфеидоу ахырхарҭақәа рҿы ҳамч-ҳалша адаҳҵоит, иаҳҳәозар, асоциал-економикатә усхк, арегион аҿы аҭышәынтәалареи ашәарҭадареи уҳәа", - иҳәеит Анқәаб.